b'\n_START_ARTICLE_\nNK Maribor v evropskih tekmovanjih\n_START_PARAGRAPH_\nNK Maribor je slovenski nogometni klub, ki je med slovenskimi klubi najve\xc4\x8dkrat igral v evropskih tekmovanjih, saj so od 20 mo\xc5\xbenih nastopov v evropskih tekmovanjih nastopili kar 18. krat. Maribor je tudi edini slovenski klub, ki se je uspel uvrstiti v skupinski del kakega evropskega tekmovanja, saj je v sezoni 1999-2000 igral v skupinskem delu presti\xc5\xbene Lige Prvakov, v sezoni 2011-12 pa se je uvrstil v skupinski del Lige Evropa. Ob tem je tudi edini slovenski klub, ki je osvojil kak\xc5\xa1no evropsko lovoriko, saj je leta 2006 osvojil pokal Intertoto.\n_START_SECTION_\nPokal Intertoto 2006\n_START_PARAGRAPH_\nV letu 2006 je bil Maribor eden od zmagovalcev pokala Intertoto, po tem ko je v 3. krogu premagal \xc5\xa1panski Villareal, ki je leto prej igral v polfinalu Lige prvakov.'